વિધાનસભાની ચૂંટણી બાદ પાટીદારો ફરી એકવાર મેદાનમાં આવી ગયા છે. આમરણાંત ઉપવાસી હાર્દિક પટેલના સમર્થનમાં પાટીદારો દ્વારા આજે રવિવારે પાટણના ખોડિયાર મંદિરથી ઊંઝા ઉમિયા માતા મંદિર સુધી 31 કિલોમીટર લાંબી સદભાવના પદયાત્રા શરૂ થઈ હતી. પદયાત્રામાં કોંગ્રેસના 10 ધારાસભ્યો અને પાટણ સહિત ઉત્તર ગુજરાતના 12 હજારથી વધુ પાટીદારો જોડાવાનો દાવો પાસ સમિતિએ કર્યો હતો.સાંજના સુમારે પાટીદાર સદભાવના પદયાત્રા ઊંઝા ખાતે આવી પહોંચી હતી. પદયાત્રાના સ્વાગત માટે તમામ સમાજના લોકો ઉમટી પડ્યા હતા. જય ઉમા, જય ખોડલના નાથ સાથે ઊંઝા ગુંજી ઉઠ્યું હતું.